Anderstorp

Anderstorp on taajama ja entinen kauppala Gislavedin kunnassa Etelä-Ruotsissa. Se kuuluu Smålandin historialliseen maakuntaan ja Jönköpingin lääniin. Vuoden 2010 lopussa taajamassa oli 4 965 asukasta.

Anderstorp sijaitsee noin 4 kilometrin päässä kunnan keskustaajamasta Gislavedistä. Anderstorp kuuluu Gnosjöandanin kulttuurimaantieteelliseen alueeseen, ja siellä on monipuolista pienteollisuutta.

Anderstorpin taajaväkinen yhdyskunta perustettiin samannimiseen maalaiskuntaan vuonna 1943. Koko maalaiskunta muutettiin vuonna 1953 Anderstorpin kauppalaksi. Vuonna 1971 Ruotsissa siirryttiin yhtenäiseen kuntamuotoon, jolloin kauppalasta tuli Anderstorpin kunta. Kunta liitettiin osaksi nykyistä Gislavedin kuntaa vuonna 1974. Kauppalalla ei ollut käytössään vaakunaa.

Anderstorpin kauppala kuului Anderstorpin seurakuntaan, joka on edelleen olemassa.

Anderstorpissa sijaitsee moottorirata Scandinavian Raceway. Sieltä on kotoisin myös käsipalloseura Anderstorp SK.

Väestönkehitys

Lähteet

Ruotsin taajamat
Ruotsin kauppalat
Gislavedin kunta